PolyAgent/wiki_georgian_en_parallel_20231101 huggingface dataset:
კეიპ-პოინტი

კეიპ-პოინტი — კონცხი სამხრეთ აფრიკის რესპუბლიკაში.
კეიპ-პოინტი, კეთილი იმედის კონცხთან ერთად, კაპის ნახევარკუნძულის სამხრეთი უკიდურესი წერტილია. კონცხი მდებარეობს კეთილი იმედის კონცხის აღმოსავლეთით და კეიპტაუნის სამხრეთით. ადმინისტრაციულად ეკუთვნის დასავლეთ კაპლანდის პროვინციას.
კონცხი 1488 წელს კეთილი იმედის კონცხთან ერთად აღმოაჩინა პორტუგალიელმა მეზღვაურმა ბარტოლომეუ დიაშმა.
სანაპირო ზოლი კეიპ-პოინტის აღმოსავლეთით მკვეთრად უხვევს ჩრდილოეთისკენ, ქმნის ცრუ ყურეს, რომლის მოპირდაპირე ნაპირზე მდებარეობს დასახლებული პუნქტი პრინგლ-ბეი.
კონცხზე მოქმედებს 1857 წელს აშენებული შუქურა.
კეიპ-პოინტიდან კეიპტაუნამდე ტარდება ტრადიციული ტრეილრანინგი — Peninsula Ultra Fun Run. მისი სიგრძეა — დაახლოებით 80 კმ, შეჯიბრში ერთმანეთთან შერწყმულია კროსის და მთაში სირბილის ელემენტები.
რესურსები ინტერნეტში
სქოლიო
სამხრეთ აფრიკის რესპუბლიკის გეოგრაფია
აფრიკის კონცხები
სამხრეთ აფრიკის რესპუბლიკის კონცხები
კროტონეს პროვინცია

კროტონეს პროვინცია — პროვინცია იტალიაში, კალაბრიის რეგიონში. შეიქმნა 1996 წელს კატანძაროს პროვინციისგან გამოყოფის შედეგად. დედაქალაქია კროტონე.
პროვინციის ფართობი 1 717 კმ²-ია, მოსახლეობა 172 970 (2005). შედგება 27 კომუნისგან.
უდიდესი კომუნები
ცხრილში მოცემულია კროტონეს პროვინციის უდიდესი კომუნები მოსახლეობის რაოდენობის მხრივ (2005).
იხილეთ აგრეთვე
იტალიის პროვინციები
რესურსები ინტერნეტში
ოფიციალური საიტი
Calabria's History, Culture, Language and Genealogy
იტალიის პროვინციები
All Shook Up

All Shook Up
„All Shook Up“ — სიმღერა, დაწერილი ოტის ბლეკუელის მიერ. იგი პირველად ელვის პრესლიმ ჩაწერა.
არსებობს სიმღერის ბევრი ვერსია, მათ შორის - პოლ მაკ-კარტნის, შესული ალბომში Run Devil Run (1999).
რესურსები ინტერნეტში
პოლ მაკ-კარტნის ოფიციალური საიტი
Macca Central - ინფორმაცია ალბომებზე, სინგლებზე და სიმღერებზე
სქოლიო
ელვის პრესლის სიმღერები
პოლ მაკ-კარტნის სიმღერები
1957 წლის სიმღერები
ნინა დობრევი

ნინა დობრევი (დაბადების სახელი ნიკოლინა კონსტანტინოვა დობრევა ; ; დ. 9 იანვარი, 1989) — ბულგარული წარმოშობის კანადელი მსახიობი.
მისი სამსახიობო კარიერა დაიწყო 2006 წელს, მას შემდეგ, რაც მიიღო მია ჯოუნსის როლი ტელესერიალში „დეგრასი: შემდეგი თაობა“. ფართო აუდიტორიისთვის ცნობილი გახდა ელენა გილბერტისა და კატერინა პირსის როლებით The CW-ის ტელესერიალში „ვამპირის დღიურები“.
ადრეული წლები და კარიერა
მსახიობი 2 წლის იყო როდესაც ოჯახი საცხოვრებლად გადავიდა კანადაში. გაიზარდა ტორონტოში. იგი საუბრობს ინგლისურ, ფრანგულ და ბულგარულ ენებზე. ჰყავს უმცროსი ძმა ალექსანდერი, დედა — პროფესიით მსახიობი და მამა — პროფესიით კომპიუტერის სპეციალისტი.
საშუალო სკოლაში დობრევი ეუფლებოდა ბალეტსა და მხატვრულ ტანვარჯიშს. სკოლის დამთავრების შემდეგ სწავლობდა სოციოლოგიას რაიერსონის უნივერსიტეტში. 2008 წელს მან დატოვა უნივერსიტეტი, რათა გაეგრძელებინა სამსახიობო კარიერა. ნინას ნამდვილი სახელია — ნიკოლინა, რომელიც მისი ბებიის პატივსაცემად დაარქვეს.
კარიერა
პირველი კინოროლი მიიღო 2006 წელს, ტელესერიალში „დეგრასი: შემდეგი თაობა“. 2000-იანი წლების შუა პერიოდში ითამაშა რამდენიმე ფილმსა თუ ტელესერიალში, რომელთა შორისაცაა „შორს მისგან“, „ნამსხვრევები“, „მაქციაზე ნადირობა“ და სხვა.
2009 წელს მიიღო მთავარი როლი The CW-ის სერიალში ვამპირის დღიურები, სადაც ის ასახიერებდა ორ სრულიად განსხვავებულ პერსონაჟ კატერინა პეტროვას, ვამპირს, რომელიც უყვარდა ორ ძმას ამერიკის სამოქალაქო ომის დროს და ელენა გილბერტს, კატერინას ორეულს, რომელიც უყვარს იგივე ძმებს, ახლა უკვე ვამპირ დეიმონ და სტეფან სალვატორებს. სერიალის სცენარისტებმა დობრევი როლზე დამტკიცეს იმის მიუხედავად, რომ ის შავგრემანი იყო, ხოლო ელენა გილბერტის პერსონაჟი ქერათმიანია. 2015 წელს მსახიობმა საკუთარი Instagram-ის საშუალებით განაცხადა სერიალიდან წასვლის შესახებ. 2017 წელს გახდა ცნობილი, რომ იგი მონაწილეობას მიიღებდა „ვამპირის დღიურების“ უკანასკნელ სერიებში.
2011 წლის აპრილში იგი მონაწილეობდა ფილმში „მარტოსულობის უპირატესობანი“, ემა უოტსონთან ერთად. 2015 წელს კი მთავარი როლი შეასრულა ფილმში „უკანასკნელი გოგონები“.
2018 წლის მარტში დაამტკიცეს კლემის როლზე CBS-ის ტელესერიალში „ოჯახი“, რომლის პრემიერა გაიმართა 2019 წლის 10 იანვარს, ხოლო იმავე წლის 10 მაისს სერიალის გადაღებები შეწყდა.
პირადი ცხოვრება
2011 წელს იენ სომერჰალდერმა დაადასტურა, რომ ხვდებოდა ნინა დობრევს, რომელიც „ვამპირის დღიურების“ გადასაღებ მოედანზე გაიცნო. 2013 წლის მაისში მათი 3 წლიანი ურთიერთობა დასრულდა. 2015 წლის ზაფხულში კი გავრცელდა ნინა დობრევის პაპარაცული ფოტოები ახალ პარტრნიორ ოსტინ სტოუელთან ერთად კუნძულ სან-ტროპეზე საფრანგეთში. მალე წყვილმა ოფიციალურად დადასტურა, რომ ერთმანეთს ხვდებიან. 2016 წელს ისინი ერთმანეთს დაშორდნენ.
ფილმოგრაფია
შენიშვნები
რესურსები ინტერნეტში
სქოლიო
დაბადებული 9 იანვარი
დაბადებული 1989
XXI საუკუნის კანადელი ქალი მსახიობები
კანადელი მოდელები
კანადელი ქალი კინომსახიობები
კანადელი ქალი ტელემსახიობები
რაიერსონის უნივერსიტეტის კურსდამთავრებულები
ებონიტი

ებონიტი — მუქი რუხი ან შავი ფერის, ელასტიურობადაკარგული მყარი რეზინის ნაირსახეობა, რომელიც მიიღება გოგირდით ბუნებრივი ან სინთეზური კაუჩუკის ვულკანიზაციის შედეგად. ბმული გოგირდის შემცველობა ებონიტში 32%-ია. ქიმიურად მედეგია, გამოირჩევა კარგი დიელექტრიკული მაჩვენებლებით. იყენებენ ელექტრო- და რადიო-ტექნიკურ, საავიაციო და ქიმურ მრეწველობაში.
მიღება
ებონიტის მიღება რეზინის ანალოგიურია, გასხვავება მხოლოდ კომპონენტების პროპორციებისა და ზოგიერთი კომპონენტების დაუმატებლობაშია. ებონიტი წარმოადგენს ნატურალურ ან სინთეტიკურ კაუჩუკს, რომელმაც გოგირდთან შერევის შემდეგ გაიარა ვუკანიზაციის პროცესი.
კაუჩუკი, გაცხელებისა და გოგირდთან შერევის შედეგად ხდება მყარი. მის შემადგენლობაში ფერის მისაცემად შეიძლება დამატებულ იქნას საღებავები. მაგალითად შავი ებონიტის მისაღებად კაუჩუკსა და გოგირდს უმატებენ 5% ჭვარტლს. ებონიტი რეზინისაგან განსხვავებით მყარია იმის გამო, რომ შეიცავს 30%-ს და მეტ გოგირდს კაუჩუკთან მიმართებაში. არსებობს ებონიტის ისეთი სახეობები, რომლებშიც კაუჩუკისა და გოგირდის შემცველობა თანაბარია.
ძირითადი მახასიათებლებია
აგრესიულ სითხეების მიმართ მაღალი მედეგობა;
მეტალებისმიმართ კარგი ადგეზია;
ადვილი დასამუშავებლად;
არაჰიგროსკოპულობა;
გაზმედეგობა;
ებონიტი დაბალ ტემპერატურებზე კარგავს თავის ძლიერ თვისებებს და ხდება საკმაოდ მყიფე და მსხვრევადი.
ებონიტი +55°C ტემპერატურაზე ზევით, ხდება ძლიერელასტიური. ებონიტის სიმკვრივე მერყეობს 1,15 – 1,68 გ/სმ³, ამიტომ მას ხშირად ცვლიან პლასტმასის ნაკეთობებით.
ებონიტის დიელექტრიკული შეღწევადობა შეესაბამება 2,82-ს, რაც მას მიმზიდველს ხდის სხვადასხვა დარგებში. აღსანინავია, რომ ებონიტის სამუშაო ტემპერატურული დიაპაზონი –50°-დან +60°C-მდე მერყეობს. ებონიტი +300°C-ზე მაღალ ტემპერატურაზე თავისუფლად ზავდება პარაფინში. ის ასევე იწოვს სხვადასხვა ნავთობპროდუქტებს.
ებონიტის საიზოლაციო თვისებები საკკმაოდ მცირდება მაღალი განათების დროს, რომლის დროსაც ის იკიდებს მომწვანო ფერის ჟანგს. +70-80°C ტემპერატურაზე ებონიტი თავის დრეკადულ თვისებებს კარგავს, თუმცა გაცივებისთანავე კვლავ მყარდება.
იხილეთ აგრეთვე
გეტინაქსი
ტექსტოლიტი
მინატექსტოლიტი
ლიტერატურა
რესურსები ინტერნეტში
Эбонит. Свойства и применение. Изготовление и особенности
Что такое эбонит?
ელექტროსაიზოლაციო მასალები
Greatest Hits II (Queen-ის ალბომი)

Greatest Hits II (Queen-ის ალბომი)
Greatest Hits II — ინგლისური როკ ჯგუფ Queen-ის 1991 წლის კომპილაციური ალბომი, რომელშიც შეტანილია კოლექტივის ცნობილი ჰიტ-სინგლები. დისკი გამოვიდა ლეიბლზე Parlophone, როგორც აუდიოკასეტისა და კომპაქტ-დისკის, ასევე გრამფირფიტის ფორმატით. კრებული დღეისათვის 23 მილიონზე მეტი ასლის ოდენობით არის გაყიდული.
სიმღერების სია
ჩარტები
სერტიფიცირებები
}
რესურსები ინტერნეტში
ინფორმაცია ალბომის შესახებ
სქოლიო
1991 წლის კომპილაციური ალბომები
Parlophone-ის კომპილაციური ალბომები
Queen-ის კომპილაციური ალბომები
Hollywood Records-ის კომპილაციური ალბომები
დავით ასათიანი

დავით ასათიანი (დ. 5 სექტემბერი, 2003) — ქართველი ფეხბურთელი. ქუთაისის „ტორპედოს“ მეკარე. მისი დებიუტი გუნდში 2019 წელს შედგა.
რესურსები ინტერნეტში
ეროვნული ლიგის ოფიციალური ვებგვერდი
დაბადებული 5 სექტემბერი
დაბადებული 2003
ქუთაისის ტორპედოს ფეხბურთელები
ქართველი ფეხბურთელები
Moosburg, Baden-Württemberg

Moosburg, Baden-Württemberg
Moosburg is a town in the district of Biberach in Baden-Württemberg in Germany.
Demographics
Population development:
References
Biberach (district)
Württemberg
რუბიკონი (გაზეთი)

რუბიკონი (გაზეთი)
რუბიკონი – ქართული გაზეთი. მისი პირველი ნომერი გამოიცა 1923 წლის 21 იანვარს. ის იყო სრულიად საქართველოს ახალი მწერლობის კავშირის ყოველკვირეული ორგანო. მის ბირთვს ცისფერყანწელები შეადგენდნენ. გაზეთი დადაიზმის პროპაგანდას ეწეოდა. საერთო ჯამში გამოიცა 16 ნომერი.
ლიტერატურა
რესურსები ინტერნეტში
გაზეთის ელექტრონული ვერსია — „ივერიელი“
საქართველოს გაზეთები
ძვ. წ. 636

ძვ. წ. 636
მოვლენები
ძინის სამეფოს მმართველი ვენი ხდება.
დაიბადნენ
გარდაიცვალნენ
Quatis

Quatis is a municipality located in the Brazilian state of Rio de Janeiro. Its population was 14,435 (2020) and its area is 286 km2.
References
Municipalities in Rio de Janeiro (state)
კაფკა (მრავალმნიშვნელოვანი)

კაფკა (მრავალმნიშვნელოვანი)
საკუთარი სახელი კაფკა შეიძლება აღნიშნავდეს ერთ-ერთ შემდეგ პიროვნებათაგანს:
პიროვნებები
კაფკა, ფრანც — გერმანულენოვანი მწერალი
კაფკა, გუსტავ — ფილოსოფოსი, ფსიქოლოგი
კაფკა, პეტერ — გერმანელი ფიზიკოსი
სხვა მნიშვნელობები
კაფკა (ფილმი) — რეჟისორ სტივენ სოდერბერგის 1991 წლის ფილმი
გურუ ნანაკი

გურუ ნანაკი
გურუ ნანაკ დევი (პენჯ ਗੁਰੂ ਨਾਨਕ ਦੇਵ, Gurū Nānak Dēv IAST; 15 აპრილი, 1469 — 22 სექტემბერი, 1539) — რელიგია სიქიზმის დამაარსებელი და ათიდან პირველი სიქჰი გურუ. მას აქვს მრავალი სხვა სახელი და ტიტული. პენჯაბში მას თაყვანს სცემენ არა მხოლოდ სიქჰები, არამედ ინდუსები, მუსლიმებიც.
ცხოვრების აღწერა
გურუ ნანაკის ცხოვრების აღწერა შეკრებილია თხზულებებში, რომელსაც ეწოდება „ჯამანსაკჰი“ (Janamsākhīs). მეტნაკლებად უფრო ცნობილი ცხოვრების აღწერა ეკუთვნის ბჰაი ბალას, რომელიც მან დაწერა ნანაკის სიკვდილამდე. კრიტიკულად განწყობილი მეცნიერები თვლიან, რომ სტილისა და ენის მიხედვით, გურუს ცხოვრების აღწერა ზუსტად ეკუთვნის მისი გარდაცვალების შემდეგ პერიოდს.
ბჰაი გურდასის თხზულებები შეგროვდა, ასევე, გურუ ნანაკის გარდაცვალების შემდეგ და შეიცავს, მცირე უზუსტობებს. თუმცა სიქჰებს შორის სარგებლობს დიდი პოპულარობით და საიმედო წყაროდ ითვლება.
დაბადება
ნანაკი დაიბადა 1469 წლის 15 აპრილს. მამამისი მეხტა კალუ მუშაობდა მუსლიმ მიწათმფლობელ რაი ბუშარათან. დედა ატარებდა სახელს - მატა ტრიპა. ნანაკს ერთი და ჰყავდა, სახელად ბიბი ნანკი.
მისია
გადმოცემის თანახმად, ერთხელ ნანაკი გაქრა. ყველას ეგონა, რომ ის დაიხრჩო მდინარე კალი ბეინში, რომელშიც დილაადრიან წავიდა საბანაოდ, მაგრამ სამი დღის შემდეგ ნანაკი დაბრუნდა. ყველა შეკითხვაზე ის ერთსა და იგივეს პასუხობდა: ”იქ არ არიან ინდუსები, იქ არ არიან მუსლიმები”. (პენჯ.: nā kō hindū nā kō musalmān").
ამ მომენტიდან ნანაკმა დაიწყო თავისი სწავლების გავრცელება და ეს ითვლება სიქიზმის დასაწყისად. მან განახორციელა ოთხი დიდი მოგზაურობა, გადალახა მრავალი ათასი კილომეტრი. მისი მოგზაურობის ზუსტი მარშრუტი საკამათოა. მისი პირველი მარშრუტის მიზანი იყო ბენგალია და ასამი. მეორე ცეილონი ტამილნადუს გავლით. მესამე - ქაშმირი, ლადაქი და ტიბეტი. უკანასკნელი - ბაღდადი და მექა.
ნანაკი დაქორწინდა მულჩანდა ჩონას ქალიშვილ სულაკნიზე. შეეძინა ორი ვაჟი: შრი ჩანდი და ლაქშმი დასი. უფროსი ვაჟი მიჰყვა რელიგიურ ცხოვრებას, ხოლო უმცროსი მთლიანად ჩაეფლო ამქვეყნიურ საზრუნავში. ნანაკი თვლიდა, რომ არცერთ შვილს არ შეეძლო ამაღლებულიყო გურუს სტატუსამდე.
სიქიზმის ძირითადი პოსტულატები
„სულტამპურში” ნანაკმა ჩამოაყალიბა სიქიზმის სამი მნიშვნელოვანი პოსტულატი:
„სიმრან და ნაან ჯაპნა“ — ღმერთზე მედიტაციის პრაქტიკა და სპეციალური მანტრების გალობა ღმერთ ვაჰეგურუს სახელით.
„კირატ კარნი“ — ყველა სიქჰი უნდა ცხოვრობდეს საკუთარ სახლში და აწარმოოს საკუთარი მეურნეობა და საკუთარი ფიზიკური და გონებრივი შრომით დაიკმაყოფილოს საკუთარი ცხოვრება.
„ვანდაკ კაი შაკო“ — სიქჰთა თემებში საკუთრების დანაწილება.
რესურსები ინტერნეტში
სიქჰ-ორგი
გურუ ნანაკ დევი
რელიგიების დამაარსებლები
სიქიზმი
ინდოელი სასულიერო მოღვაწეები
ინდოელები საქმიანობის მიხედვით
ჯენიფერ ჯეისონ ლი

ჯენიფერ ჯეისონ ლი (დ. 5 თებერვალი, 1962, ჰოლივუდი, ლოს-ანჯელესი, აშშ) — ამერიკელი კინოსა და თეატრის მსახიობი. ამავდროულად მოღვაწეობს როგორც სცენარისტი და რეჟისორი. ლი ასრულებს საზოგადოების დაბალი ფენების, მეძავების როლებს. გამოირჩევა მეთოდური შესრულებით.
ფილმოგრაფია
რესურსები ინტერნეტში
ამერიკელი მსახიობები
დაბადებული 1962
დაბადებული 5 თებერვალი
XX საუკუნის ამერიკელი ქალი მსახიობები
Crassispira safagaensis

Crassispira safagaensis is a species of sea snail, a marine gastropod mollusc in the family Pseudomelatomidae.
Description
The length of the shell attains 16 mm.
Distribution
This marine species occurs in the Red Sea.
References
External links
safagaensis
Gastropods described in 2008
Birinci Alıbəyli

Birinci Alıbəyli is a village in the municipality of Alıbəyli in the Agdam District of Azerbaijan.
References
Populated places in Aghdam District
სიტყვაწარმოება

სიტყვაწარმოება(ზოგჯერ: დერივაცია) — სიტყვისგან ან სიტყვის ფუძისგან ახალი სიტყვის წარმოება აფიქსის ან, სხვა გრამატიკული საშუალების (ფუძის ფლექსიის, რედუპლიკაციის) მეშვეობით. მაგალითად, კაც-ი -> სა-კაც-ე; გუშინ->გუშინდელი და სხვ. თუმცა დერივაცია ფუძის შეკვეცითაც არსებობს: უნდობი->უნდო და სხვა.
იხილეთ აგრეთვე
ფლექსია
სქოლიო
ენათმეცნიერება
მანგანუმის(II) კარბონატი

მანგანუმის(II) კარბონატი — არაორგანული ნაერთი ქიმიური ფორმულით MnCO3. ჩვეულებრივ გვხვდება ბუნებაში, მინერალ როდოქროზიტის სახით, მაგრამ ინდუსტრიულად იწარმოება. არის ღია ვარდისფერი, წყალში უხსნადი ნივთიერება. 2005 წლისთვის დაახლოებით 20 000 ტონა აწარმოეს.
სტრუქტურა და წარმოება
მანგანუმის მოლეკულის გეომეტრიული ფორმა ჰგავს კალციტისას, რომელიც შედგება მანგანუმის(II) იონებისგან და აქვს ოქტაედრული მოლეკულურ-გეომეტრიული ფორმა.
მისი მიღება ხდება მანგანუმის(II) ნიტრატის წყალხსნარზე ნახშირორჟანგის და ამიაკის მოქმედებით, რის შედეგადაც ღია ვარდისფერი ნალექი ფსკერზე ილექება. გვერდით პროდუქტს, ამონიუმის ნიტრატს კი იყენებენ სასუქად.
რეაქციები და გამოყენება
მანგანუმის კარბონატი იშლება და გამოიყოფა ნახშირორჟანგი. პროცესი მიმდინარეობს 200 °C-ზე და მიიღება MnO1.88:
MnCO3 + 0.44 O2 → MnO1.8 + CO2
ამ მეთოდით ზოგჯერ იღებენ მანგანუმის დიოქსიდს, რომელიც გამოიყენება მშრალი ბატარეების დასამზადებლად.
მანგანუმის კარბონატი გამოიყენება მცენარეთა სასუქებში, ისეთ ნიადაგში რომელსაც მანგანუმის დეფიციტი აქვს, ასევე საკვებ დანამატებში და ლაქ-საღებავეში.
უსაფრთხოება
მანგანუმით მოწამვლას რომელსაც მანგანიზმი ეწოდება შეიძლება გამოიწვიოს მანგანუმის მტვერმა.
სქოლიო
არაორგანული ნივთიერებები
კარბონატები
Palmar, Santander

Palmar, Santander
Palmar is a town and municipality in the Santander Department in northeastern Colombia.
Municipalities of Santander Department
ხოსე კარლოს მარიატეგი

ხოსე კარლოს მარიატეგი (დ. 14 ივნისი, 1895, ლიმა — გ. 16 აპრილი, 1930, იქვე) — პერუს პოლიტიკური მოღვაწე, ფილოსოფოსი, ჟურნალისტი, სოციოლოგი და ლიტერატურის კრიტიკოსი.
ბიოგრაფია
14 წლისა სტამბის მუშა იყო, შემდეგ — ჟურნალისტი. 1918 წლიდან ჩაება მუშათა მოძრაობაში და სოციალიზმის იდეებს ქადაგებდა. 1919 წლიდან სამშობლოდან გადაასახლეს. ევროპაში ხვდებოდა მ. გორკის, გ. ჩიჩერინს, ა. ბარბიუსს, ა. გრამშის. 1923 წელს პერუში დაბრუნდა. აქტიურად მონაწილეობდა პროფკავშირებისა და სახალხო უნივერსიტეტების საქმიანობაში. მარიატეგი ეროვნული კულტურის დამოუკიდებელი განვითარების მომხრე იყო. 1926 წლიდან გამოსცემდა საზოგადოებრივ-პოლიტიკურ და ლიტერატურულ ჟურნალს — „ამაუტა“ („Amauta“. 1930 წლამდე). 1928 წელს დააარსა პერუს კომპარტია (1930 წლამდე ეწოდებოდა პერუს სოციალისტური პარტია) და იყო მისი პირველი გენერალური მდივანი. მარიატეგის ნაშრომი „პერუს სინამდვილის განმარტების შვიდი ნარკვევი“ (1928) კომპარტიის პროგრამის თეორიულ დასაბუთებას წარმოადგენდა.
ლიტერატურა
რესურსები ინტერნეტში
ხოსე კარლოს მარიატეგი ონლაინ-არქივი
ხოსე კარლოს მარიატეგის მემორიალური მუზეუმი
ხოსე კარლოს მარიატეგის ფილმების არქივი
ხოსე კარლოს მარიატეგის ფოტო არქივი
სქოლიო
დაბადებული 14 ივნისი
დაბადებული 1895
გარდაცვლილი 16 აპრილი
გარდაცვლილი 1930
პერუელი პოლიტიკოსები
მატანსასი

მატანსასი — ქალაქი და პროვინცია კუბაში. განთქმულია თავისი კულტურით, პოეტებითა და აფრო-კუბური ფოლკლორით. მდებარეობს კუბის ჩრდილოეთ ნაწილში, მატანსასის ყურის სანაპიროზე.
ქვეყნის დედაქალაქ ჰავანიდან აღმოსავლეთით დაშორებულია 90 კილომეტრით, ხოლო ვარადეროდან დასავლეთით 32 კილომეტრით. ქალაქს კვეთს სამი ძირითადი მდინარე, სადაც გაწოლილია 17 ხიდი, რის გამოც მატანსასს „ხიდების ქალაქი“ ეწოდება. სწორედ ამის გამო ქალაქი ცნობილია როგორც კუბის ვენეცია. მატანსასს ეწოდება აგრეთვე ლა-ატენას-დე-კუბა.
მატანსასი დაარსდა 1693 წელს სან-კარლოს-ი-სან-სევერინო-დე მატანსასის სახელწოდებით. ქალაქი შაქრის წარმოების ერთ-ერთი უმსხვილესი ცენტრი იყო. აღსანიშნავია, რომ XIX საუკუნის პირველ ნახევარში აქ ჩამოჰყავდათ აფრიკელი მონები, რომლებიც შაქრის ლერწმის პლანტაციებში მუშაობდნენ. მაგალითად 1792 წელს მატანსასში იყო 1900 მონა, რაც ქალაქის მოსახლეობის 30% შეადგენდა. 1817 წელს მონათა რაოდენობა გაიზარდა 10,773 კაცამდე, რაც შეადგენდა ქალაქის მოსახლეობის დაახლოებით 50%-ს. 1841 წელს ქალაქის მოსახლეობის 62,7%-ს მონები შეადგენდნენ. 1859 წლის აღწერის მონაცემებით მატანსასში ცხოვრობდა 104,519 მონა.
არის ორი რკინიგზის სადგური და მატანსასის უნივერსიტეტი. მდიდარია ისტორიული ძეგლებით. მატანსასიდან 15 კილომეტრის მოშორებით მდებარეობს აეროპორტი.
2004 წლის აღწერის მონაცემებით მატანსასის მუნიციპალიტეტში ცხოვრობდა 143,706 ადამიანი. მოსახლეობის სიმჭიდროვე შეადგენს 453,3 ადამიანს კმ²-ზე.
იხილეთ აგრეთვე
კუბის პროვინციები
კუბის ქალაქების სია
რესურსები ინტერნეტში
ქალაქი მატანსასი
ქალაქი მატანსასი
სქოლიო
კუბის ქალაქები
ჰესენის ბუზი

ჰესენის ბუზი — კოღოსებრი მწერი მეგალეების ოჯახისა. პურეული მარცვლოვნების საშიში მავნებელია. მისი სხეულის სიგრძე 2,5-3,5 მმ აღწევს, ფერად მუქი რუხი ან მურაა. გავრცელებულია ევროპაში, ჩრდილოეთ ამერიკაში, აზიაში. საქართველოში გვხვდება აღმოსავლეთ საქართველოს ზოგიერთ რაიონში, სადაც 2-4 თაობას იძლევა. მწერის ზრდასრული მატლები საშემოდგომო ხორბლის ჯეჯილზე, ძირნაყარზე და სარეველა მარცვლოვნებზე გამოიზამთრებენ, აპრილში ჭუპრდებიან და გამოფრენილი ბუზები კვერცხებს დებენ ფოთლის ზედა მხარეზე. მატლი წუწნის და აზიანებს ღეროს, რომელიც წვრილდება, იღუნება და იქცევა. ჰესენის ბუზი პირველად აღწერა თომას სეიმ 1817 წელს.
ბრძოლის ღონისძიებანი
ბუზების ფრენის პერიოდში ქლოროფოსის სუსპენზიის შესხურება, მეტაფოსის შეფრქვევა.
ლიტერატურა
მეგალესებრნი
ემა კორინი

ემა კორინი (დ. 13 დეკემბერი, 1995) — ინგლისელი მსახიობი. განსაკუთრებული პოპულარობა მოუპოვა Netflix-ის ტელესერიალ „გვირგვინის“ მეოთხე სეზონში ნათამაშებმა პრინცესა დაიანას როლმა. ამ როლით მან მოიგო ოქროს გლობუსი ნომინაციაში „საუკეთესო მსახიობი – სატელევიზიო დრამა“.
ადრეული ცხოვრება და განათლება
კორინი დაიბადა როიალ ტანბრიჯ ველსში, ინგლისში. მისი მამა, კრის კორინი არის ბიზნესმენი, ხოლო დედა, ჯულიეტ კორინი, ლოგოპედი სამხრეთ აფრიკიდან. კორინს ჰყავს ორი უმცროსი ძმა, რიჩარდი და ჯონტი. ოჯახი დასახლებულია სენში, კენტში, სევენოკსის სიახლოვეს.
კორინი დადიოდა ვოლდინგემის სკოლაში, სურეიში, გოგონათა სკოლაში სადაც მას განუვითარდა ინტერესი მსახიობობისა და ცეკვისადმი. კორინმა აიღო ერთწლიანი შუალედი, ამ დროს მანძილზე ის გადიოდა შექსპირის კურსს ლონდონის მუსიკისა და დრამატული ხელოვნების აკადემიაში და გახდა მასწავლებელი კნისნაში, სამხრეთ აფრიკაში. კორინი სწავლობდა დრამას ბრისტოლის უნივერსიტეტში, მაგრამ დატოვა უნივერსიტეტი. 2015-2018 წლებში სწავლობდა წმინდა იოანეს კოლეჯში.
რესურსები ინტერნეტში
სქოლიო
დაბადებული 13 დეკემბერი
დაბადებული 1995
ინგლისელი ქალი მსახიობები
სიროკო

სიროკო (იტალ. sirocco < არაბ. შარკ – აღმოსავლეთი) — სამხრეთის ან სამხრეთ-აღმოსავლეთის თბილი, ძლიერი ქარი, რომელიც უმთავრესად ქრის ხმელთაშუა ზღვის აუზში და უბერავს ჩრდილოეთ აფრიკის შიგა რაიონებისა და არაბეთის ნახევარკუნძულის უდაბნოებიდან. ხმელთაშუა ზღვაზე გადასვლის დროს სიროკო იძენს სინოტივეს, მაგრამ, მიუხედავად ამისა, ევროპის ხმელთაშუაზღვისპირეთის მრავალ ადგილას მაინც აჭკნობს მცენარეებს.
ლიტერატურა
საჰარა
ქარები
მწვანე მილი (ფილმი)

მწვანე მილი (ფილმი)
მწვანე მილი — ფრენკ დარაბონტის 1999 წლის ფილმი. დაფუძნებულია სტივენ კინგის ამავე სახელწოდების რომანზე. ფილმში ფლეშბეკის მეშვეობით მოყოლილია ისტორია პოლ ეჯკომბისა, რომელიც აცილებდა სიკვდილმისჯელბს უკანასკნელ გზაზე და გახდა მოწმე ზებუნებრივი მოვლენებისა.
რესურსები ინტერნეტში
1999 წლის ფილმები
ამერიკული ფილმები
ინგლისურენოვანი ფილმები
Warner Bros.-ის ფილმები
სტივენ კინგის რომანებზე დაფუძნებული ფილმები
ფრენკ დარაბონტის ფილმები
ჩრდილოეთის ირემი

ჩრდილოეთის ირემი — წყვილჩლიქოსანი ცხოველი ირმისებრთა ოჯახისა. მამლის სხეულის სიგრძე 220 სმ, მასა 100-220 კგ აღწევს. დედალი უფრო პატარაა. ჩრდილოეთის ირემი ზაფხულობით მოყავისფროდან მონაცისფრო-მურად არის შეფერილი, ზამთრობით უფრო ღია, ზოგჯერ თითქმის თეთრია. რქები დედალსაც აქვს და მამალსაც.
გავრცელებულია ევრაზიისა და ჩრდილოეთ ამერიკის ტუნდრისა და ტაიგის ზონაში. ჯოგური პოლიგამიური ცხოველია. იკვებება მღიერებით, ტოტებით, კვირტებით, კენკრით, სოკოთი და სხვ. ზამთრობით, როდესაც თოვლის საფარი განსაკუთრებით მაღალია, ჩრდილოეთის ირემი წინა ფეხებით თხრის თოვლს 70-80 სმ სიღრმეზე და პოულობს საკვებს. ახასიათებს სეზონური მიგრაციები.
ფრთხილი ცხოველია. კარგად აქვს განვითარებული ყნოსვა. კარგად ცურავს, შეუძლია გადაცუროს მდინარე და ტბა. მაკეობა 7,5 თვე გრძელდება. შობს 1, იშვიათად 2 ნუკრს. აქვს სარეწაო მნიშვნელობა — იყენებენ მის ხორცს, ტყავს.
ჩრდილოეთის ირმების ზოგადი სახელწოდება ჩრდილოეთ ამერიკაში არის კარიბუ.
ლიტერატურა
სქოლიო
ირმისებრნი
ნორჩი ლენინელი

ნორჩი ლენინელი
„ნორჩი ლენინელი“ — ქართული ყოველკვირეული რესპუბლიკური პიონერული გაზეთი, საქართველოს ალკკ ცენტრალური კომიტეტისა და ვ. ი. ლენინის სახელობის პიონერთა ორგანიზაციის რესპუბლიკური საბჭოს ორგანო. დაარსდა 1924 წელს თბილისში (გამოვიდა „ახალგაზრდა პიონერის“ სახელით). 1925–1926 წლებში „ნორჩი პიონერი“ ერქვა. 1926–1931 წლებში არ გამოდიოდა. 1931 წლიდან გამოცემა განახლდა „ნორჩი ლენინელის“ სახელწოდებით და საქართველოს სლკკ ცენტარული და თბილისის კომიტეტების ორგანო იყო. 1938–1941 წლებში გამოდიოდა კვირაში ორჯერ. სამამუმო ომის წლებში არ გამოდიოდა. განახლდა 1946 (1952 წლიდან იყო საქართველოს ალკკ ცკ-ის ორგანო). 1958 წლიდან საქართველოს ალკკ ცკ-ისა და ვ. ი. ლენინის სახელობის პიონერთა ორგანიზაციის რესპუბლიკური საბჭოს ორგანოა.
ლიტერატურა
ნორჩი ლენინელი
ქართულენოვანი გაზეთები
საქართველოს გაზეთები
აშაღი-აბდურაჰმანლი

აშაღი-აბდურაჰმანლი — სოფელი აზერბაიჯანში, ფუზულის რაიონში.
რესურსები ინტერნეტში
ფუზულის რაიონის სოფლები
რიანხო

რიანხო — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ბარბანსის კომარკის შემადგენლობაში. ფართობი — 58,8 კმ². მოსახლეობა — 11 013 კაცი (2020 წ.).
იხილეთ აგრეთვე
ლა-კორუნიის მუნიციპალიტეტები
რესურსები ინტერნეტში
რიანხოს მუნიციპალიტეტის ოფიციალური საიტი
სქოლიო
ლა-კორუნიის მუნიციპალიტეტები
ლა-კორუნიის ქალაქები
დოვის რაიონი

დოვის რაიონი — მალავის რაიონი, მდებარეობს მალავის ცენტრალურ რეგიონში. ადმინისტრაციული ცენტრი — დოვა. ფართობი — 3041 კმ². მოსახლეობა — 558 470 კაცი (2008 წელი).
რესურსები ინტერნეტში
მალავის რაიონები
მალავის რაიონები
თამაზ ჯანელიძე

თამაზ ჯანელიძე (დ. 7 ნოემბერი, 1926, თბილისი — გ. 9 დეკემბერი, 2015) — ქართველი გეოლოგი, თანამდებობის პირი, მეცნიერი.
1949 წელს დაამთავრა საქართველოს პოლიტექნიკური ინსტიტუტის სამთო-გეოლოგიური ფაკულტეტი. 1952-1960 წლებში იყო კომკავშირულ და პარტიულ სამუშაოზე. 1960-1972 წლებში იყო საქართველოს რესპუბლიკის მეცნიერებათა აკადემიის გეოლოგიის ინსტიტუტის უფროსი, წამყვანი ინჟინერი, უმცროსი მეცნიერ-თანამშრომელი, 1973 წელს იყო თბილისის სახალხო დეპუტატთა საქალაქო საბჭოს აღმასკომის თავმჯდომარე, 1974 წლიდან კი სსრ კავშირის გეოლოგიის სამინისტროს კავკასიის მინერალური ნედლეულის ინსტიტუტის დირექტორის მოადგილე, დირექტორი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
თამაზ ჯანელიძე — საქართველოს პარლამენტის ოფიციალური საიტი
დაბადებული 7 ნოემბერი
დაბადებული 1926
გარდაცვლილი 9 დეკემბერი
გარდაცვლილი 2015
საქართველოს რესპუბლიკის I მოწვევის უზენაესი საბჭოს წევრები
საქართველოს პოლიტექნიკური ინსტიტუტის კურსდამთავრებულები (1949)
ქართველი გეოლოგები
თბილისში დაბადებულები
Albertina, Minas Gerais

Albertina, Minas Gerais
Albertina is a city in the Brazilian state of Minas Gerais. In 2020 its population was estimated to be 3,011.
Founded: 30 December 1962
References
Municipalities in Minas Gerais